text: Per què fer un blog? – Camins sonors
  1 de Setembre de 2017 2 de Setembre de 2017 Joan Escoda
  Per què fer un blog?
  Començar a fer un blog, com començar gairebé qualsevol cosa, és un moment exquisit, sagrat. Un moment de tensió. És una declaració d'intencions, el silenci abans de la música. És però també un alliberament, un tornar a la calma. És un voler parlar, un voler generar, un voler compartir i un voler mostrar-se.
  Però, i aquest neguit? I aquest desig? És sentit del deure? Desig exhibicionista? Pur avorriment? Aquesta cosa sí, ve de dins, i ve generada per una necessitat. Com ho és tota manifestació artística. Necessitat per comprendre, per comprendre'ns i per seduir amb idees que ens il·luminen a cada pas i ens guien cap a un camí que creiem ple de sentit.
  Perquè l'educació en les arts, en i des de la creativitat, desinteressada i necessàriament ètica, conté l'aliment bàsic per a la vida. Aprenguem a ser, que ja ens vagarà d'aprendre a fer. De fet, una porta a l'altra.
  Potser res millor que una dansa del gran mestre Bach, estàtica, atemporal, errant, plena de silencis i plena de direccions, per expressar aquesta expectació, desconcert i desig d'aprendre i compartir.
  Aviam cap a on ens porta!
  Vols escoltar una versió pròpia amb flauta de bec? 🙂
  (Flauta Denner Alto 415Hz, Jacqueline Sorel)
  Next Flauta amb digitació barroca o alemanya?
  1 de Setembre de 2017 a les 21:51
  Felicitats per aquesta elecció, segur que tens grans coses a compartir. Et seguiré d'aprop. Molt guapa la fotografia.